Gurban baıramynyň ıakynlaşmagy bilen bahalar ıokarlanıar
Aşgabadyň bazarlarynyň birinde satylıan ösümlik ıagy.
Aşgabadyň bazarlarynda we söwda dükanlarynda azyk önümleriniň, şeıle-de senagat harytlarynyň bahalary ıokarlanmagy dowam edıär.
Aşgabadyň ıaşaıjysy, 50 ıaşly öı-hojalykçy Göwheriň aıtmagyna görä, bahalar ol aıdan-ol aıa ıokarlanıar. Iň bir durnukly baha bolan ıumurtganyň bahasy ozal 33 teňňe bolandan, häzir 53 teňňä çenli ıokarlanypdyr.
Öı-hojalykçy Göwheriň aıtmagyna görä, Belarusdan gelıän et-süıt önümleriniň bahalary has hem ıokarlanypdyr. Belarussiıada öndürilıän “Prezident” atly mesge ıagynyň bir kilosy ozal 30 manatdy, häzir 1 kilo belarus mesgesi 47 manat 10 teňňeden satylıar.
Ozal her kilosy 25 manatdan bolan syrlar häzir 50 manada çenli ıokarlanypdyr. 3 manada durıan gaımak önüminiň döwlet bahasy 4 manada galdyrlypdyr. Kilosy 8 manat bolan süzme-tworogyň häzirki bahasy 15-16 manatdan pesde däl” diıip, öı-hojalykçy Göwher aıdıar.
“Bir gymmatçylygyň täsiri başga zatlara-da ıetıär. İer tudanasy, limonad ıaly alkogolsyz içgileriň, mineral suwlaryň hem 30-50 teňňä çenli ıokarlanandygy görıäris” diıip, Göwher sözüne goşdy.
Gawun-garpyzlaryň, beıleki gök önümleriniň bahalarynyň ıokarlanıandygyny ıaşaıjylardan eşitse bolıar. Ozal 3 manada satylıan orta çäkdäki gawun-garpyzlar häzir 5 manatdan satylıar.
Kädi, burç, hyıar, sogan, kartoşka, sarymsak ıaly önümleriň bahalary hem 1 manat, 50 teňňe möçberde ıokarlandy. Munuň sebäpleri Ahal we beıleki welaıat belgili awtoulaglaryň Aşgabat şäherine goıberilmeıändigi bilen bagly diıip, ıaşaıjylar aıdıarlar.
Lebap, Mary, Daşoguz welaıatlarynyň daıhanlary ıylyň şu paslynda ıetişdiren gök önümlerini Aşgabada getirip satıardylar. Gök önüm bol bolup, bahasy aşak düşerdi.
Häzirki wagtda beıleki welaıatlaryň däl, Aşgabady etekläp oturan Ahal welaıatynyň daıhanlarynyň hem öz ıetişdiren gök önümlerini Aşgabada getirmekde kynçylyk çekıändiklerini eşitse bolıar.
Bu gymmatlama azyk önümleri bilen çäklenmeıär.
Bazarlarda türkmen zenanlarynyň köıneklik ştapel matalary ozal 12-13 manat bolsa, häzir 25-30 manatdan satyn alyp bolıandygyny, pombarht matalaryň öň 80-100 manatdan bolup, indi 200 manada çenli ıokarlanandygyny Aşgabatly Sülgün aıdıar.
Bu gymmatçylyga ıetip gelıän Gurban baıramçylygnyň hem gabat gelıändigini, çagalara okuw egin-eşigini almalymy ıa-da Gurban baıramy üçin egin-eşik aljakdyklaryny bilmän kösenıändiklerini Sülgün aıdıar.
“Adat boluşy ıaly Gurban baıramynda hem türkmenler täze egin-eşik tikinıärler. Bir-birine sowgat edıärler. Emma bu ıyl gymmatlaşyk bilen çagaňa okuw eşigni aljakmy ıa Gurban baıramyna baıramçylyk eşigni aljakmy? Mekdep üçin alan egin-eşigiňi Gurban baıramynda geıdirip bolmaıar, Gurban baıramy üçin eşik alsaň ony mekdebe geıdirip bolmaıar. Eliňde bolsa pul ıok, kyn güne düşdük.
Häzir 1 manadyňa hiç zat berilmeıär, 1 manadyň hümmedi ozalky 10 teňňä deň boldy, zatlar bolsa gymmatlamagyny dowam etdirıär” diıip, aşgabatly Sülgün aıdıar.